由於張國榮死得太突然，加上當日係愚人節，唔少人都唔信、以為係玩笑，所以當知道嚟真之後都好驚訝。消息震撼亞洲樂壇，仲有眾多fans。有fans接受唔到張國榮嘅死，於是跟住自殺。響張國榮自殺前嘅3月份只有99人自殺，但到咗4月份自殺個案就大增32%至131人，其中有唔少死者留低嘅遺書表示自己嘅死同張國榮自殺有關。